
Oksitaansk 


It Oksitaansk is de namme der't in groep nau besibbe 
streektalen mei oantsjutten wurde dy't har sunt om-ende-by 
1300 untwikkele hawwe ut de Langue d'Oc (Lenga d'Oc). It 
gebiet der't de streektalen sprutsen wurdt betiden ek wol 
Oksitaanje neamd, mar yn Frankryk is it wenstich om "Pays 
d'Oc" te bruken. 

Untstean 


Yn de 12e iuw wie it tsjintwurdige Frankryk yn twa taalgebieten 
opdield, der't de beide talen fan neamd wurde troch de wize dat 
it wurd foar 'ja' utsprutsen waard: Oc yn it suden en Oil (in 
eardere foarm fan "oui") yn it noarden. De taal fan it suden, it 
"Langue d'Oc" untwikkele har fanut it Fulger Latyn under 
ynfloed fan it Goatysk, de taal fan de Fisigoaten, in folk dat nei 
it Grutte Folkeferfarren yn de streek terjochte kaam wie. It 
ferspriedingsgebiet fan it Oksitaansk komt dan ek ruchwei 
oerien mei dat gebiet: it noarden fan Spanje, benammen 
Kataloanje, it suden fan Frankryk en it noardwesten fan Itaalje. 

Skiednis 


It Oksitaansk wie yn de midsiuwen de juridyske en 
administrative taal fan de regio dy't under ynfloed stie fan it 
greefskip Toulouse. In protte literatuer waard oarspronklik ek yn 
de taal skreaun. De trubadoers makken de taal oan de hoven fan 
Jeropa populer. En ynternasjonaal stie it sadanich heech yn 
oansjen, dat Dante Aligiery in tal fan wurken yn it Oksitaansk 
skreau. Hy hat der sels wol oer tocht om syn La Divina 
Commedia yn it Oksitaansk te skriuwen. Ien fan de earste 
bibeloersettings yn it folkstaal, wie yn de Langue d'Oc, oerset 
troch de Kataren. 

Nei it ferstjerren fan de leste greve, Raymond VII, yn 1249 
kaam it greefskip Toulouse yn hannen fan de Franske kroan en 
sunt dy tiid naam it Fransk stadichoan de posysje oer fan it 
Oksitaansk as wichtichste taal fan Frankryk. Beroofd fan har 
sintmm ferlear it Oksitaansk har ienheid en untwikkelen har 
hjirut meardere streektalen. Mei it Edikt fan Villers-Cotteret yn 
1539 waard it troch de Franske kening ferbean noch langer 
offisjele dokuminten yn it Oksitaansk te skriuwen. Dizze wet 
bestjutte de ein foar de skreaune foarm fan (farianten fan) de 

Langue d'Oc. It Oksitaansk bleau lykwols wol de wichtichste sprutsen taal yn Sud-Frankryk oant en mei de 
revolusje fan 1789. Foar de Jakobinen wie it Fransk de taal fan frijheid en foarutgong em wienen de oare 
talen fan de republyk aldfrinzige, boerske dialekten (patois, brabbeltaal). 

Mei de opkomst fan het regionalisme en nasjonalisme yn de 19e iuw belibbe de skreaune taal in beskieden 
werberte. Troch it Fransktalige underwiis, de ferstedliking en tanimmende mobliteit fan de bewenners is it 
Oksitaansk lykwols in bedrige minderheidstaal wurden. Om-ende-by twa tredde fan de befolking fan 
Oksitaanje kin it Oksitaansk ferstean en goed 2 miljoen minsken soe de taal noch alle dagen sprekke. It 
meastepart hjir fan binne alderein en minsken dy't op it plattelan libje. Nettsjinsteande dat is der in kultureel 
sirkwy untstien dat in protte weromgrypt op poezij en muzyk ut de 12e iuw. Dizze revival-kultuer hat 
oansluting witten te finen by de New Age-streaming. Ek op it ynternet bestiet in libbende mienskip, werby't 
in protte utwikseling plak fynt mei it besibbe Katalaanske taalgebiet. 

Tsjintwurdich wurde de neikommende streektalen ta it Oksiaanske taalgebiet rekkene: Auvernhas 
(Auvergne) , Gascon (Gascogne), Lemosin (Limousin), Lengadocian (regio Languedoc, net te betiizjen mei 
de Langue d'Oc), Provengau (Provence) en Aupenc (Vivarais). It Oksitaansk hat in protte mien mei it 
Katalaansk, dat yn Noardeast-Spanje en yn de Roussillon yn Frankryk sprutsen wurdt, en mei it 
Piemonteesk en Kalabrysk yn Noardwest-Itaalje. 

Keppeling om utens 

■ Wiquipedia - Wikipedia yn it Oksitaansk 

■ Wikiwurdboek-side - Oksitaansk 


Untfongen fan "https://fy.wikipedia.org/w/index.php?title=Oksitaansk&oldid=953402" 


Dizze side is it l@st bewurke op 19 mrt 2019 om 01.44. 

De tekst is beskikber under de lisinsje Creative Commons Nammefermeldjng-Lyk_diele; der kinne oanfoljende 
betingsten fan tapassing weze. Sjoch de Gebruksbetingsten foar mear ynformaasje. 





